Vroue vas ná baba verkoop word | Netwerk24
Volgens Lwando Zenzile, woordvoerder van die direktoraat vir prioriteitsmisdaadondersoeke, die Valke, is 'n 21-jarige vrou in Cala en 'n 30-jarige vrou in Kemptonpark aan die Oos-Rand Donderdag gearresteer.
"Daar word beweer dat die 21-jarige vrou op 10 Oktober geboorte geskenk het en dat sy haar baba aan die 30-jarige vrou, wat sy in Februarie ontmoet het, oorhandig het," sê Zenzile.
"Toe die pa van die kind wou uitvind waar die kind is, het die vrou glo gesê dat die kind dood is. Sy het later toegegee dat sy die baba aan 'n vrou in die Johannesburg-omgewing verkoop het."
Volgens Zenzile het lede van die Valke se eenheid vir ernstige georganiseerde misdaad die baba intussen aan die pa oorhandig.